Γυμναστική στην εγκυμοσύνη - mother.gr\nΕίναι ευχής έργον να νιώσετε την ανάγκη να γυμνάζεστε όσο είσαστε έγκυος, όμως για να γίνει με ασφάλεια, πρέπει να προσέξετε κάποια πράγματα. Το mother.gr καταγράφει τις προϋποθέσεις για ασφαλή γυμναστική την περίοδο της εγκυμοσύνης:\nΗ επαρκής κατανάλωση νερού είναι αδιαπραγμάτευτη προϋπόθεση στην άσκηση. Φροντίστε λοιπόν να ενυδατώνεστε όσο πρέπει πριν ξεκινήσετε, κατά τη διάρκεια και μετά την ολοκλήρωση της προπόνησης.\nΓια να αθληθείτε, πρέπει να έχετε ενέργεια. Πώς θα την αποκτήσετε; Μα φυσικά με ένα υγιεινό σνακ το αργότερο μια περίπου ώρα πριν ξεκινήσετε τη γυμναστική. Επίσης, για να αναπληρώσετε τις θερμίδες που «κάψατε», καλό θα ήταν να καταναλώσετε ένα ακόμα σνακ στο τέλος.\nΜεγάλη προσοχή χρειάζεται στην επιλογή ώρας και θερμοκρασίας χώρου. Απαγορεύεται δια ροπάλου να ασκηθείτε σε χώρο με αποπνικτική ζέστη ή-μιλώντας για άνοιξη και καλοκαίρι-τις ώρες της ημέρας που ο υδράργυρος έχει πάρει την ανιούσα και δεν υπάρχει δροσιά στο χώρο.\nΑποφύγετε τα στενά ρούχα, επιλέξτε άνετα αθλητικά παπούτσια και μη γυμνάζεστε μόνο με τις κάλτσες γιατί υπάρχει κίνδυνος ατυχημάτων.\nΠολύ σημαντικό είναι το καλό «ζέσταμα», έτσι ώστε να μειώσετε τις πιθανότητες για μυικούς τραυματισμούς.\nΣε εσωτερικούς χώρους, να προτιμάτε ξύλινες επιφάνειες και σε εξωτερικούς γρασίδι ή χώμα.\nΜην περπατάτε σε ανηφόρες ή κατηφόρες και αποφύγετε σπορ που θέτουν σε κίνδυνο την ασφάλεια τη δική σας και του εμβρύου.\nΓια ευνόητους λόγους, αποφύγετε την πολλή έντονη προπόνηση, αφού το ζητούμενο είναι να ασκείστε όσο το επιτρέπουν τα δεδομένα.\nΜην πιέζεστε να βγάλετε το πρόγραμμα που είχατε στο μυαλό σας και με το που θα νιώσετε κούραση ή ατονία, σταματήστε άμεσα.


Γωνιακός τροχός μεταβλητής ταχύτητας με πίσω λαβή 125mm 1700W DWE4377, Dewalt - Τεχνικό πολυκατάστημα Μυλωνάς - Εργαλεία\nΓωνιακός τροχός μεταβλητής ταχύτητας με πίσω λαβή 125mm 1700W DWE4377, Dewalt\nΔιαθεσιμότητα: Παράδοση σε 1 έως 3 ημέρες Μοντέλο : DWE4377 Κατηγορίες: Γωνιακοί τροχοί, Εργαλεία\nΓωνιακός τροχός μεταβλητής ταχύτητας με πίσω λαβή 125mm 1700W DWE4377, της Dewalt.\n1700W Brushless μοτέρ αυξάνει τη διάρκεια ζωής του εργαλείου έως 5X έναντι ισοδύναμου γωνιακού τροχού με συμβατικό μοτέρ\nΗ συσκευασία περιλαμβάνει προφυλακτήρα, περιστροφική λαβή πολλαπλών θέσεων, εσωτερικές και εξωτερικές φλάντζες δίσκου, κλειδί δίσκου.\nΔεν περιλαμβάνεται δίσκος κοπής στη συσκευασία.\nΓωνιακός τροχός μεταβλητής ταχύτητας με πίσω λαβή 125mm 1700W DWE4377, Dewalt. Πλεονεκτήματα Χρήσης.\n1700W Brushless μοτέρ αυξάνει τη διάρκεια ζωής του εργαλείου έως 5X έναντι ισοδύναμου γωνιακού τροχού με συμβατικό μοτέρ Πίσω λαβή\nΓωνιακός τροχός μεταβλητής ταχύτητας με πίσω λαβή 125mm 1700W DWE4377, Dewalt. Τεχνικά Χαρακτηριστικά.


Γ. Κοντογιάννης: «Δεν μπήκε «τέλος» ούτε «ταφόπλακα» στο αεροδρόμιο Ανδραβίδας!» - ΓΕΩΡΓΙΟΣ ΚΟΝΤΟΓΙΑΝΝΗΣ\nHome/ΑΠΟΨΕΙΣ/Γ. Κοντογιάννης: «Δεν μπήκε «τέλος» ούτε «ταφόπλακα» στο αεροδρόμιο Ανδραβίδας!»\nΣΥΝΕΝΤΕΥΞΗ / «Στην πολιτική ποτέ τίποτε δεν είναι οριστικό. Και μια σύμβαση η οποία έχει κυρωθεί από την Βουλή των Ελλήνων με μια ιδιωτική εταιρεία, όπως εν προκειμένω η fraport, δεν είναι Ευαγγέλιο για να μην μπορεί να υποστεί διορθώσεις.»\nΤα παραπάνω επισημαίνει μιλώντας αποκλειστικά στο ilidakampos.gr ο Γιώργος Κοντογιάννης, καταθέτοντας\nτις απόψεις του για το θέμα του αεροδρομίου Ανδραβίδας και απαντώντας στα ερωτήματά μας αναφορικά με τις τελευταίες εξελίξεις στο όλο θέμα.\n“Ο κ. Σπίρτζης προτίμησε να πετάξει στα σκουπίδια τις επισημάνσεις των πολιτικών του αντιπάλων”\nΌπως επισημαίνει ο Ηλείος πολιτικός, «οι προθέσεις του κ. Σπίρτζη και των βουλευτών της πλειοψηφίας που εκπροσωπούν τον ΣΥΡΙΖΑ στην Ηλεία φάνηκαν εξ αρχής, γιατί βουλευτές του νομού μας του επισήμαναν την ιδιαιτερότητα του αεροδρομίου της Ανδραβίδας και σε αυτό αποσκοπούσε η εύστοχη Ερώτηση στη Βουλή του κ. Κουτσούκου. Ο κ. Σπίρτζης προτίμησε, εφαρμόζοντας την κυβερνητική πολιτική, να πετάξει στα σκουπίδια τις επισημάνσεις των πολιτικών του αντιπάλων και να ακολουθήσει πιστά το κείμενο της σύμβασης που, προφανώς, του είχαν υπαγορεύσει.»\n«Δεν παρεμποδίζεται η λειτουργία των αεροδρομίων της Ζακύνθου και της Κεφαλονιάς»\nΑπαντώντας σε ερώτημά μας για το αν η υπόθεση του αεροδρομίου Ανδραβίδας πρέπει να θεωρείται πλέον τελειωμένη, ο κ. Κοντογιάννης με κατηγορηματικό τρόπο θα επισημαίνει:\n«Σε τίποτα δεν μπήκε «τέλος» ούτε «ταφόπλακα»! Όσο και αν κάποιοι, υπηρετώντας άλλα συμφέροντα, αντιδρούν, η ζωή στο τέλος επιβάλλει τη λογική και το δίκαιο. Και η λογική λέει ότι η λειτουργία των αεροδρομίων της Ζακύνθου και της Κεφαλονιάς σε τίποτα δεν θα παρεμποδιστεί από τη λειτουργία του αεροδρομίου της Ανδραβίδας για συγκεκριμένες δραστηριότητες και για ειδικό σκοπό, ακόμα και ως συμπληρωματικού του Αράξου.»\nΚατά τον πρώην Βουλευτή η σύμβαση που προώθησε ο κ. Σπίρτζης στη Βουλή και εξυπηρετεί τη fraport, όντως προβλέπει στο άρθρο 4.10 ότι δεν μπορεί να λειτουργεί άλλο αεροδρόμιο ανταγωνιστικά σε απόσταση 100 χιλιομέτρων. Και αυτό, γενικώς, είναι και λογικό και δίκαιο. Ωστόσο θα πρέπει να ληφθούν υπ’ όψιν οι ιδιαίτερες συνθήκες που υπάρχουν στην περιοχή.\n«Πιστεύει αλήθεια κανείς ότι πρόκειται ποτέ να υπάρξει τουρίστας που έχει ως προορισμό τη Ζάκυνθο ή την Κεφαλονιά και θα προσγειωθεί στην Ανδραβίδα, θα πάει στην Κυλλήνη, θα πάρει το καράβι και μετά θα κάνει και μιάμιση ώρα ταξίδι στη θάλασσα, μαζί με τα μπαγκάζια του, για να φθάσει στο ξενοδοχείο που έχει κλείσει σε ένα από τα δύο νησιά; Προφανώς είναι γελοίο και ως σκέψη.\nΚι επί πλέον, είναι δυνατόν να αποκλείονται δραστηριότητες που δεν υπάρχουν στα αεροδρόμια της Ζακύνθου και της Κεφαλονιάς, όπως η εξαγωγή με αεροπλάνα αγροτικών προϊόντων; Ούτως ή άλλως τα δύο νησιά δεν έχουν την παραγωγή που θα επιτρέψει εξαγωγή προϊόντων με αεροπλάνο. Και πάλι, όλο αυτό, είναι αστείο.» αναφέρει χαρακτηριστικά.\n«Η σύμβαση με την Fraport δεν είναι Ευαγγέλιο για να μη μπορεί να αλλάξει»\nΚαι προσθέτει: «Τα πράγματα είναι απλά. Η σύμβαση με την Fraport δεν είναι Ευαγγέλιο για να μη μπορεί να αλλάξει. Η ΝΔ πρέπει να δεσμευτεί ότι στην πρώτη αναθεώρηση της σύμβασης του Ν. 4389/2016, η παράγραφος 4.10, θα αλλάξει και ότι θα λάβει υπ’ όψιν της τις συγκεκριμένες ιδιαιτερότητες. Δεν μπορεί να μεσολαβεί ολόκληρο Ιόνιο Πέλαγος και να ισχύει ο περιοριστικός όρος των 100 χιλιομέτρων…\nΕύλογο είναι το ερώτημα πότε μπορεί να γίνει αναθεώρηση. Η αναθεώρηση θα γίνει είτε, όταν, πιστεύω σύντομα, η fraport θελήσει να εντάξει στα αεροδρόμια ευθύνης της και το νέο αεροδρόμιο στο Καστέλι Ηρακλείου (διαχειρίζεται ήδη το υπάρχον), είτε όταν, λίγο αργότερα, υλοποιηθεί η φάση ένταξης στον χώρο της ιδιωτικής διαχείρισης ακόμα 23 αεροδρομίων.\nΣτην πολιτική, όπως και στη ζωή, δεν μπορεί να σταθεί τίποτα που δεν είναι λογικό και δίκαιο. Και ο περιορισμός της παραγράφου 4.10, του Ν. 4389/2016, που ίσχυσε ελέω ΣΥΡΙΖΑΝΕΛ, είναι παράλογος και άδικος και γι΄ αυτό θα αλλάξει.»\nΟ ΓΙΩΡΓΟΣ ΚΟΝΤΟΓΙΑΝΝΗΣ ΚΑΙ ΤΟ ΑΕΡΟΔΡΟΜΙΟ ΤΗΣ ΑΝΔΡΑΒΙΔΑΣ\nΓιατί το ilidakampos.gr ζήτησε την άποψη του Γιώργου Κοντογιάννη για το αεροδρόμιο Ανδραβίδας;\nΔιότι ως Βουλευτής είχε σηκώσει το βάρος της λειτουργίας του αεροδρομίου της Ανδραβίδας όλο το διάστημα που ήταν εκλεγμένος στη Βουλή, από το 2004 έως το 2015. Μάλιστα κάθε εξάμηνο, τουλάχιστον, κατέθετε Ερωτήσεις στη Βουλή για το συγκεκριμένο ζήτημα.\nΣτην αρχή έκρουε τον κώδωνα του κινδύνου για την υπόθεση των αγροτεμαχίων που εφάπτοντο του αεροδρομίου και είχαν δεσμευθεί από το κράτος αλλά λόγω αδράνειας (δεν είχε καν περιφραχθεί η έκταση) της Νομαρχίας Ηλείας, το ΣτΕ τα επέστρεψε στους αρχικούς ιδιοκτήτες.\nΣτη συνέχεια μαζί με τον πρώην Βουλευτή Παναγιώτη Αδρακτά είχαν πετύχει να παραχωρήσει το υπουργείο Άμυνας (επί Μεϊμαράκη) έκταση 280 στρεμμάτων από τις στρατιωτικές εγκαταστάσεις, για τους χώρους υποδοχής επιβατών, αποσκευών και το γραφείο του αερολιμενάρχη.\nΤα εμπόδια όμως που έθεταν παράγοντες της Αχαΐας και η κομματική αλληλεγγύη προς τον περιφερειάρχη, έκαναν τους εκπροσώπους της Ηλείας σε περιφερειακό επίπεδο να θέσουν σε δεύτερη μοίρα και τελικά να εγκαταλείψουν το όραμα για λειτουργία του αεροδρομίου της Ανδραβίδας και ως πολιτικού.\nΣήμερα, όντας, δίπλα στον Κυριάκο Μητσοτάκη, και αύριο από θέση εξουσίας, θεωρούμε βέβαιο ότι θα επαναφέρει το ζήτημα, καθώς το αεροδρόμιο της Ανδραβίδας μπορεί στην κυριολεξία να… απογειώσει την ανάπτυξη στην Ηλεία!!!\nTags ilidakampos.gr Αεροδρόμιο Ανδραβίδας Γιώργος Κοντογιάννης\nPrevious Παρέλαση ή event;\nNext Η διπλή δολοφονία του Κατσίφα


Επιλογές ενοικίασης αυτοκινήτου στο Ερμοσίγιο από 12 €/ημέρα\nΣυγκρίνετε τις επιλογές ενοικίασης αυτοκινήτου στο Ερμοσίγιο\nΑνεξάρτητα από το εάν πετάτε προς Ερμοσίγιο για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Ερμοσίγιο. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Ερμοσίγιο θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Ερμοσίγιο. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Ερμοσίγιο, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Ερμοσίγιο πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Ερμοσίγιο θα σας τo ζητήσουν για να σας επιτρέψουν να φύγετε.\nΠληροφορίες για Ερμοσίγιο\nΣύγκριση πτήσεων προς ΕρμοσίγιοΑναζήτηση πτήσεων\nΣύγκριση ξενοδοχείων σε ΕρμοσίγιοΑναζήτηση ξενοδοχείων


Ο χάρτης του κορονοϊού: Καμπανάκι κινδύνου για την Αττική!\nΤο 42% των ημερήσιων κρουσμάτων εντοπίζεται στην Αττική, με τριψήφιο αριθμό φλερτάρει και πάλι η Θεσσαλονίκη.\nΑυξημένος εμφανίζεται ο αριθμός των ημερήσιων κρουσμάτων κορονοϊού στην Αττική, με 365 νέες διαγνώσεις. Ο Κεντρικός Τομέας, ο πιο πυκνοκατοικημένος από τις περιοχές που αποτελούν την περιφέρεια ξεπέρασε τα 100 κρούσματα. Αυξημένα είναι τα κρούσματα όμως και στο Βόρειο Τομέα, όπως και στη Δυτική Αττική και τον Πειραιά.\nΕιδικότερα, ανά τομέα εντοπίζεται:\nΗ Θεσσαλονίκη βρίσκεται μια ανάσα από τα 100 κρούσματα, εκτινάχθηκε ο αριθμός στη Βοιωτία, που είναι σε αυστηρό lock down, ενώ ιδιαιτέρως αυξημένος είναι ο αριθμός των νέων διαγνώσεων στην Κοζάνη και στη Λέσβο, όπου σήμερα στο νοσοκομείου του νησίου ξεκίνησαν οι εμβολιασμοί Υγειονομικών.\nΚορονοϊός Ελλάδα: Στα 866 τα νέα κρούσματα, 27 οι νέοι θάνατοι\nΤα νέα εργαστηριακά επιβεβαιωμένα κρούσματα κορονοϊού είναι 866, εκ των οποίων 12 εντοπίστηκαν κατόπιν ελέγχων στις πύλες εισόδου της χώρας.


Coming… Spoon στην Κύπρο με το πρώτο κατάστημα franchise - Franchise Portal\nδημοσιεύθηκε στις 31.07.2020\nΤο κοινό της Κύπρου ανυπομονεί να γευτεί την απόλαυση με το κουτάλι… Αρχές Σεπτεμβρίου, στη Λευκωσία ανοίγει τις πόρτες του το πρώτο κατάστημα franchise του Spoon σκορπίζοντας στιγμές ευχαρίστησης στους απανταχού γλυκατζήδες και μη!\nTo Spoon αναπτύσσεται με τη συμβολή της THE FRANCHISE CO., της μεγαλύτερης εταιρείας συμβούλων franchise στην Ελλάδα. Η THE FRANCHISE CO. καθοδηγεί τον franchisee στην εύρεση του κατάλληλου σημείου, ώστε να δραστηριοποιηθεί στην αγορά με τις καλύτερες προοπτικές. Στόχος είναι πάντα η σύναψη μίας win-win συνεργασίας μέσω της οποίας επωφελείται τόσο ο franchisor, όσο και ο franchisee.\nΗ καθημερινή απόλαυση που γίνεται συνήθεια\nΑγαπημένη pop αισθητική με ρετρό αναφορές και θεσσαλονικιώτικη αύρα συνδυάζεται στον χώρο του Spoon που εθίζει μικρούς και μεγάλους. Στο πιο γλυκό «κουτάλι» θα έρθεις από νωρίς το πρωί και θα μείνεις έως αργά το βράδυ. Ένα meeting point που συγκεντρώνει στον ίδιο χώρο φοιτητές, νεολαία, περαστικούς και εργαζόμενους, καθώς τους ενώνει η ίδια ανάγκη για ποιοτική γευστική απόλαυση!\nΔροσερές σαλάτες, εντυπωσιακά open sandwiches και croquet monsieur, λαχταριστές βάφλες στις πιο special εκδοχές, χορταστικές τορτίγιες ικανοποιούν ακόμα και τους πιο απαιτητικούς, πάντα σε value for money τιμές. Το Spoon έχει γράψει ιστορία και για τα γλυκά που προσφέρει, όπως τη θρυλική Μπουενόπιτα, σερβιρισμένη με έξτρα κανατάκι μπουένο. Όλα αυτά ο πελάτης μπορεί να τα παραλάβει και μέσω take away σε χαρακτηριστικές συσκευασίες κάνοντας βόλτα στην πόλη, είτε μέσω delivery, για απόλαυση στο σπίτι ή το γραφείο.\nΤο Spoon είναι ένα αναγνωρίσιμο brand, το οποίο έχει χτίσει την πελατειακή του βάση, διαθέτοντας ήδη πάνω από 100.000 ευχαριστημένους πελάτες και περισσότερους από 33.500 ακόλουθους στα social media!


Ο Ένινγκ για ΑΕΚ, Λαμία και... ανανέωση! - Sfina.gr\nΟ Ένινγκ για ΑΕΚ, Λαμία και… ανανέωση!\nΣτην κλήρωση των ημιτελικών του Κυπέλλου με την ΑΕΚ, στο παιχνίδι με τη Λαμία, στον Ιντέγε, αλλά και στις συζητήσεις του με τον Άρη για ανανέωση του συμβολάιου του, αναφέρθηκε ο Μίχαελ Ένινγκ.\nΑναλυτικά όσα ειπε στη NOVA…\nΓια το ματς πρωταθλήματος με τη Λαμία: «Πολύ σημαντικό μετά από αποτυχημένο αποτέλεσμα να δείχνουμε αντίδραση. Με ένα μόνο στόχο μόνο πάμε στη Λαμία, για να κερδίσουμε το παιχνίδι. Στον Α’ γύρο δεν τα καταφέραμε παρά το καλό μας παιχνίδι. Θα παίξουμε επιθετικά και θα δούμε τι θα συμβεί στο γήπεδο».\nΓια τα πλέι οφ: «Γνωρίζουμε πως αν κερδίσουμε ότι και αν γίνει στα άλλα παιχνίδια περνάμε στα πλέι οφ και αυτό αποτελεί ένα μεγάλο κίνητρο για εμάς. Τα σενάρια είναι πάρα πολλά. Ακόμα και χωρίς βαθμό περνάμε αλλά σκεφτόμαστε μόνο το παιχνίδι με τη Λαμία και πως θα κερδίσουμε».\nΓια την κλήρωση στο Κύπελλο με την ΑΕΚ: «Όποιος κ αν ήταν ο αντίπαλος δε θα ήταν εύκολο το έργο μας. Θετικό ότι παίζουμε το πρώτο παιχνίδι στην Αθήνα και μετά στην έδρα μας. Είχα μια μικρή τάση, όμως είμαι ρεαλιστής και κοιτάμε μπροστά. Η κλήρωση πάντως έφερε κάτι άλλο από αυτό που σκεφτόμουν. Από την αρχή είχαμε κίνητρο στο Κύπελλο. Είναι ξεκάθαρο πως ο στόχος είναι να πας μέχρι τέλους να διεκδικήσουμε το τρόπαιο. Θα κριθεί από την ικανότητα των ομάδων και ποια ομάδα θα είναι στην καλύτερη κατάσταση».\nΓια τον Ιντέγε: «Θα εξαντλήσουμε τα χρονικά περιθώρια. Προπονείται, θα δούμε τι θα γίνει, δεν έχουμε άλλο πρόβλημα».\nΓια το αν έχει ηρεμήσει από τη διαιτησία της Κυριακής με την ΑΕΚ: «Δεν μπορούμε να χαρακτηρίσουμε όλους τους διαιτητές μόνο από αυτό το ματς. Δεν μου έχει περάσει από το μυαλό, αλλά και μετά από δύο χρόνια θα είμαι ακόμα εκνευρισμένος. Δεν πρέπει να μας γίνουν συνήθεια τέτοιες καταστάσεις με τη διαιτησία».\nΓια την ανανέωση: «Δε θέλω να σχολιάσω κάτι ακόμα. Έγινε μια πρώτη συζήτηση και θα το δούμε και στο μέλλον».\nΓια τους περισσότερους βαθμούς που κερδίζει ο Άρης εντός έδρας και η μεγάλη διαφορά με τα εκτός έδρας: «Θα θέλαμε περισσότερους βαθμούς εκτός έδρας όμως πρέπει να δούμε και τις συνθήκες που οδήγησαν σε αυτό. Πρέπει να ξεπεράσουμε αυτόν τον σκόπελο και να πάρουμε κι άλλους βαθμούς».


Το στέκι της έλξης : Πέρασε απο το ΔΣ η χορήγηση ταυτοτήτων σε μεταταχθέντες συνταξιούχους\nΠέρασε απο το ΔΣ η χορήγηση ταυτοτήτων σε μεταταχθέντες συνταξιούχους\nΕμείς δίνουμε τα συγχαρητήρια μας στους 2 δικούς μας ανθρώπους και φίλους του blog που μόχθησαν για το θέμα μαζί με όλους τους υπολοίπους και χτες δικαιώθηκαν , τον Χρήστο Γυλό και τον Νίκο Φουτζόπουλο , υποχρεωτικά μεταταχθέντες μηχανοστασιάρχες το Μάη του 2011.\nΤο στέκι επικοινώνησε χτες με τον εκπρόσωπο εργαζομένων στην ΤΡΑΙΝΟΣΕ , ο οποίος μας ενημέρωσε ότι το θέμα βρισκόταν χτες στην ημερήσια διάταξη του ΔΣ της Εταιρείας και δεν θα υπήρχε κανένα πρόβλημα.\nΠρόκειται για μια εξέλιξη που δικαιώνει τους αγώνες των μεταταχθέντων , (πρόσφατα είχαν κατέβει σε συνάντηση με τον κ. Ζηλιασκόπουλο) αλλά ταυτόχρονα αδειάζει και την ΠΟΣ αφού η Διοίκηση της ΤΡΑΙΝΟΣΕ δεν είχε αποδεχτεί να μπεί το αίτημα στην τελευταία Συλλογική Σύμβαση Εργασίας γεγονός που δημιουργεί και εύλογα ερωτηματικά για την στάση της.\nΑναρτήθηκε από Το στέκι της Έλξης στις 2:42 μ.μ.\nvargian 31 Ιουλίου 2014 - 2:54 μ.μ.\nΤη σταση της ΠΟΣ την γνωρίσαμε πολύ καλά την περίοδο των μετατάξεών μας. Κατά τα άλλα συγχαρητήρια στους συναδέρφους αλλά έχει πολύ δρόμο μέχρι τη δικαίωση όλων των μεταταχθέντων.\n«Εθελοντικά» Μεταταγμένος 31 Ιουλίου 2014 - 6:43 μ.μ.\nΟι μεταταχθέντες είναι μεταταχθέντες... Ο διαχωρισμός τους σε «υποχρεωτικά» και «εθελοντικά» δεν στέκεται πουθενά.\nΚαι όσοι μετατάχθηκαν «εθελοντικά» έγινε μέσα στο κλίμα απογοήτευσης και τρομοκρατίας που επίκρατούσε!\nΑς σοβαρευτούνε λίγο όσοι ασχολούνται με το θέμα αυτό.\nΑνώνυμος 31 Ιουλίου 2014 - 10:48 μ.μ.\nΕνας είναι ο νόμος της Εξηγίανσης του Οργανισμού πανω στον οποίο πάτησαν και μετατατάχθηκαμε. είναι ο 3891/2010 άρθρο 16. Δεν ορίζει διαχωρισμό κύριοι συναδελφοι αυτός ο νόμος. Ας είστε λίγο προσεκτεκοί στις αναφορές σας.\nΑνώνυμος 31 Ιουλίου 2014 - 11:42 μ.μ.\nΤο δικαιο ειναι ολοι οι μεταταχθεντες να δικαιωθουν σε αυτο το ζητημα και ας αφησει ο Ζηλιασκοπ[ουλος την κοινωνικη του ευαισθησια!!!ειναι απο τους πρωτους που θελησε να διαλυσει τον σιδηροδρομο και ακομη δεν ξερουμε εαν θα σταματησει εδω!!!Συντομα θα ερθουν πολλα συναδελφοι,κουραγιο!!!\nΘέλω να εκφράσω το παράπονό μου για το διαχωρισμό που έκανε για τις υπηρεσιακές ταυτότητες ο κύριος Ζηλιασκόπουλος ανάμεσα στους μεταταχθέντες και θέλω να του υπογραμμίσω ότι όσοι σιδηροδρομικοί φύγαμε οικειοθελώς το 2011 δεν φύγαμε επειδή ξαφνικά έτσι μας ήρθε.\nΓιατί το 2010 αρκετοί σιδηροδρομικοί έχοντας υπηρετήσει πάρα πολλά χρόνια στο σιδηρόδρομο και μάλιστα ξαφνικά τη συγκεκριμένη εβδομάδα του Δεκεμβρίου από 20/12/2010 έως τις 28/12/2010 υπογράψαμε οικειοθελώς να μεταταχθούμε; Ποιος ήταν ο λόγος; Γιατί δεν το κάναμε πιο πριν;\nΘέλω να θυμίσω στον κύριο Ζηλιασκόπουλο τον ν. 3891/2010, ο νόμος περί εξυγίανσης των Ελληνικών Σιδηροδρόμων. Ένας νόμος ο οποίος ανάγκαζε τον ΟΣΕ και την ΤΡΑΙΝΟΣΕ να μετατάξουν κάποιο αριθμό υπαλλήλων υποχρεωτικά (που τελικά ήταν περίπου 1600) αν δεν υπήρχαν αιτήσεις εργαζομένων οικειοθελώς. Ένας νόμος που ξεκαθάριζε ότι θα μεταταχθούν αυτοί που έχουν τα περισσότερα χρόνια όπως πραγματικά και έτσι έγινε με τους περίπου 300 υποχρεωτικά μεταταχθέντες.\nΜεγάλος αριθμός υπαλλήλων οικειοθελώς μεταταγμένων κύριε Ζηλιασκόπουλε είχαμε δει μέσα από το νόμο τη φωτογραφία μας διότι είχαμε πάρα πολλά χρόνια στο σιδηρόδρομο. Κάναμε αίτηση για μετάταξη με μεγάλο πόνο για την αποχώρησή μας από το σιδηρόδρομο αλλά με την ελπίδα ότι τα τελευταία χρόνια της επαγγελματικής μας πορείας να τα υπηρετήσουμε κοντά στο σπίτι μας και στις οικογενειακές μας υποχρεώσεις. Και τώρα τι; Τιμωρούμαστε γι αυτό;\nΜια ταυτότητα σιδηροδρομικού όταν συνταξιοδοτηθούμε μετά από 30 περίπου χρόνια που εργαστήκαμε στο σιδηρόδρομο δεν την αξίζουμε εμείς; Την έχουν πάρει άνθρωποι που εργάστηκαν πολύ λιγότερα χρόνια. Και να σκεφτείτε ότι τα παιδιά των περισσοτέρων από εμάς από τη στιγμή που χορηγείτε μόνο σε συνταξιούχους μεταταγμένους δεν θα την δικαιούνται διότι θα έχουν περάσει το όριο ηλικίας.\nΠραγματικά ελπίζω να το ξαναδείτε είναι ένα θέμα που έχει να κάνει κυρίως με το συναίσθημα και την ψυχολογική ανταμοιβή για όσους εργαστήκαμε στο σιδηρόδρομο επί σειρά δεκαετιών και αναγκαστήκαμε στο τέλος να φύγουμε αφού ο νόμος επέλεγε τους παλιούς. Σας ευχαριστώ.\nΑνώνυμος 1 Αυγούστου 2014 - 5:56 μ.μ.\nΣυγχαρητήρια στο blog « το στέκι της έλξης » αλλά και όλους όσους πραγματικά ενδιαφέρθηκαν και ενδιαφέρονται για τους μεταταχθέντες σιδηροδρομικούς.\nΟ ν. 3891 αναφέρεται για αναγκαστικές μετατάξεις και βάζει ως στόχο τους έχοντες τα πιο πολλά χρόνια υπηρεσίας.\nΘέλω να παρακαλέσω τον διαχειριστή του blog « το στέκι της έλξης » και όποιον άλλο μπορεί και έχει τη δυνατότητα να εισηγηθούν στον κ. Ζηλιασκόπουλο ώστε να δεχθεί αντιπροσωπία εθελοντικά μεταταχθέντων για να του πούμε ότι δεν ζητάμε ελεημοσύνη αλλά μία ηθική επιβράβευση για τις τρείς δεκαετίες που εργαστήκαμε στο σιδηρόδρομο. Ζητάμε την ταυτότητά μας, τη σιδηροδρομική μας ταυτότητα. Την ζητάμε μόνο για εμάς και μόνο όταν συνταξιοδοτούμαστε. Άλλωστε απ’ όσο γνωρίζω υπάρχει και συμμετοχή από τους κατόχους, 25% για ΤΡΑΙΝΟΣΕ και 50% για ΟΣΕ και ΕΕΣΣΤΥ. Αν κάνω λάθος διορθώστε με. Σας ευχαριστώ εκ των προτέρων.Συγχαρητήρια στο blog « το στέκι της έλξης » αλλά και όλους όσους πραγματικά ενδιαφέρθηκαν και ενδιαφέρονται για τους μεταταχθέντες σιδηροδρομικούς.\nΘέλω να παρακαλέσω τον διαχειριστή του blog « το στέκι της έλξης » και όποιον άλλο μπορεί και έχει τη δυνατότητα να εισηγηθούν στον κ. Ζηλιασκόπουλο ώστε να δεχθεί αντιπροσωπία εθελοντικά μεταταχθέντων για να του πούμε ότι δεν ζητάμε ελεημοσύνη αλλά μία ηθική επιβράβευση για τις τρείς δεκαετίες που εργαστήκαμε στο σιδηρόδρομο. Ζητάμε την ταυτότητά μας, τη σιδηροδρομική μας ταυτότητα. Την ζητάμε μόνο για εμάς και μόνο όταν συνταξιοδοτούμαστε. Άλλωστε απ’ όσο γνωρίζω υπάρχει και συμμετοχή από τους κατόχους, 25% για ΤΡΑΙΝΟΣΕ και 50% για ΟΣΕ και ΕΕΣΣΤΥ. Αν κάνω λάθος διορθώστε με. Δεν νομίζω ότι θα ζημιωθεί η ΤΡΑΙΝΟΣΕ. Σας ευχαριστώ εκ των προτέρων.\nΑνώνυμος 1 Αυγούστου 2014 - 7:29 μ.μ.\nΑνόνυμε του 5:56 μμ\nΔες το ΦΕΚ της μετάταξης σου.\nΒάσει του νόμου 3891/2010 έγινε η μετάτάξη σου.\nΕίμαστε όλοι καλυμμένοι και διεκδικούμε το αυτονόητο.\nΑνώνυμος 8 Σεπτεμβρίου 2014 - 7:01 μ.μ.\nοταν το καραβι βουλιαζει πρωτα φευγουν τα ποντικια. ο καπετανιος εγκαταλειπει τελευταιος. Η διαφορα εντοπιζεται στο αρ. 16 του ν. 3899/12-2010. Σωτηρης.


Μπορούμε να φτιάξουμε τεχνητή νοημοσύνη χωρίς να χάσουμε τον έλεγχό της; - ΟΛΙΣΤΙΚΕΣ ΠΡΟΣΕΓΓΙΣΕΙΣ\nO Σάμ Χάρις (γεν. 1967) είναι Αμερικανός συγγραφέας, νευροεπιστήμονας, καθώς και ο συν-ιδρυτής και Διευθύνων Σύμβουλος τoυ Project Reason. Έλαβε το Bachelor of Arts στη φιλοσοφία από το Πανεπιστήμιο του Στάνφορντ, και πήρε το διδακτορικό του στις νευροεπιστήμες από το UCLA το 2009. Είναι ο συγγραφέας του The End of Faith, το οποία δημοσιεύθηκε το 2004 και εμφανίστηκε στη λίστα του The New York Times ως best-seller για 33 εβδομάδες. Το βιβλίο κέρδισε επίσης το PEN / Martha Albrand Award το 2005 για τη μη μυθοπλαστική λογοτεχνία. Το 2006 Harris δημοσίευσε το Letter to A Christian Nation, μια απάντηση στην κριτική του για το End of Faith. Το έργο αυτό ακολούθησε το The Moral Landscape που δημοσιεύθηκε το 2010, και το μεγάλης μορφή δοκίμιό του Lying το 2011.\nΟ Harris είναι ένας γνωστός σύγχρονος κριτικός της θρησκείας, μέλος του κινήματος του Νέου Αθεϊσμού, και υπέρμαχος του επιστημονικού σκεπτικισμού. Επίσης, είναι υπέρμαχος για το διαχωρισμό εκκλησίας και κράτους, της θρησκευτικής ελευθερίας και της ελευθερίας στην κριτική της θρησκείας. Ο Χάρης έχει γράψει πολυάριθμα άρθρα για τη Huffington Post, Los Angeles Times, Washington Post, New York Times, Newsweek, και το περιοδικό Nature.\nΤα άρθρα του αγγίζουν μια ποικιλία θεμάτων, συμπεριλαμβανομένης της θρησκείας, της ηθικής, της νευροεπιστήμης, της ελεύθερης βούλησης και της τρομοκρατίας. Το 2010 στο βιβλίο του The Moral Landscape, υποστηρίζει ότι η επιστήμη μπορεί να βοηθήσει στην απάντηση των ηθικών προβλημάτων, και μπορεί να βοηθήσει στη διευκόλυνση της ανθρώπινης ευημερίας. Δίνει τακτικά συζητήσεις γύρω από τις Ηνωμένες Πολιτείες και τη Μεγάλη Βρετανία, περιλαμβανομένων αυτών στα Πανεπιστήμια του Oxford, Cambridge, Harvard, Caltech, Berkeley, Stanford University, Tufts University, καθώς και στο TED, όπου περιγράφονται τα επιχειρήματα του στο βιβλίο του The Moral Landscape.\nΟ Harris έχει κάνει επίσης πολλές τηλεοπτικές εμφανίσεις, συμπεριλαμβανομένων των συνεντεύξεων στα Nightline, Real Time with Bill Maher, The O’Reilly Factor, The Daily Show, The Colbert Report ‘, Last Word κ.α. Εμφανίστηκε επίσης στην ταινία του 2005 The God Who Wasn’t There.\nΟ Αμερικανός συγγραφέας Sam Harris γεννήθηκε το 1967.Έχει σπουδάσει φιλοσοφία στο Πανεπιστήμιο του Στάνφορντ και έχει διδακτορικό στη νευροεπιστήμη από το UCLA. Στα έργα του περιλαμβάνονται τα μπεστ σέλλερ Επιστολή προς ένα χριστιανικό έθνος (Κέδρος,2007) και Το τέλος της πίστης (Ενάλιος 2008) Έχει βραβευθεί με το βραβείο PEN Award for Non Fiction το 2005. Τα βιβλία του έχουν μεταφραστεί σε πάνω από 15 γλώσσες. Ο δρ Σαμ Χάρις και η εργασία του έχουν γίνει αντικείμενο συζήτησης στους New York Times, το Scientific American, στο Nature, στο Rolling Stone, στο Newsweek, στο Time και σε πολλές άλλες διεθνείς εκδόσεις.\nΦοβάστε την υπερευφυή τεχνητή νοημοσύνη;\nΈτσι πρέπει, μας λέει ο νευροεπιστήμων και φιλόσοφος Σαμ Χάρις – και όχι μόνο σε θεωρητικό επίπεδο. Πρόκειται να φτιάξουμε υπεράνθρωπες μηχανές, λέει ο Χάρις, αλλά ακόμα δεν έχουμε λύσει τα προβλήματα που σχετίζονται με τη δημιουργία κάποιου πράγματος που μπορεί να μας μεταχειριστεί όπως εμείς μεταχειριζόμαστε τα μυρμήγκια.\nΘα σας περιγράψω πώς τα οφέλη που θα δρέψουμε από την τεχνητή νοημοσύνη μπορούν εν τέλει να μας καταστρέψουν.\nΠηγές : ianos, braining\nTagsΑΠΟΨΕΙΣ Σπάνιες Γαίες


Διεθνές Φεστιβάλ Χορού Καλαμάτας | θέατρο, théâtre, teatro, theater, theatre... world | Σελίδα 2\nCategory Archives: Διεθνές Φεστιβάλ Χορού Καλαμάτας\nΦΕΣΤΙΒΑΛ ΧΟΡΟΥ ΚΑΛΑΜΑΤΑΣ Ασφυκτιά οικονομικά\n15 Ιουνίου, 2010 – 2:52 πμ\nΜε περικοπές, συμπτύξεις και μειώσεις θα πραγματοποιηθεί (15 – 22/7) το «16ο Διεθνές Φεστιβάλ Χορού Καλαμάτας». Η μηδαμινή επιχορήγηση του ΥΠΠΟ προς τον επιτυχημένο θεσμό, με 70.000 ευρώ (!), έναντι των περίπου 450.000 πέρσι, «κόβει» τα φτερά της διοργάνωσης, δημιουργώντας αβεβαιότητα ακόμα και για τη συνέχιση του φεστιβάλ τα επόμενα χρόνια. Είναι το «δώρο» της κυβερνητικής πολιτικής και του υπουργού Πολιτισμού, Π. Γερουλάνου, που κατά τ’ άλλα εξήρε στα λόγια, στη χτεσινή συνέντευξη Τύπου, τη συμβολή του Φεστιβάλ Καλαμάτας στην πολιτιστική ταυτότητα της χώρας… Στην πράξη, η επιχορήγηση μειώνεται δραματικά κατά 85%.\nΣτο φετινό πρόγραμμα συμπυκνώνονται οι παραστάσεις σε οκτώ μέρες αντί για 11. Μειώνονται οι παραγωγές, τα παρουσιαζόμενα σχήματα και δημιουργοί από διαφορετικές χώρες. Ετσι, φέτος, θα παρουσιαστούν δέκα παραγωγές από Γαλλία, Βρετανία, Ιταλία, Βέλγιο, Κύπρο, Ισπανία και Ελλάδα. Ανάμεσά τους, το «Μπαλέτο της Λορένης, η ομάδα «Λα Μακάνα», ο Γιαν Φαμπρ, η Ζωή Δημητρίου, κ.ά., ενώ θα πραγματοποιηθούν και σημαντικές παράλληλες εκδηλώσεις. Οπως ανέφερε η καλλιτεχνική διευθύντρια, Βίκυ Μαραγκοπούλου, παρά την οικονομική δυσχέρεια «το Φεστιβάλ παραμένει σταθερά προσανατολισμένο σ’ έναν προγραμματισμό υψηλών προδιαγραφών – απόσταγμα πολύχρονης εμπειρίας και σκληρής δουλειάς».\nΚαλαμάτα, πρωτεύουσα του χορού, ανεβάζει τον πήχυ πιο ψηλά\n14 Ιουλίου, 2009 – 5:38 μμ\nΛίγο πριν από την έναρξη του φετινού Φεστιβάλ, η πόλη κάνει απολογισμό και επενδύει\nTης Σαντρας Βουλγαρη, Η ΚΑΘΗΜΕΡΙΝΗ, 11/7/2009\nΜας έφερε σε επαφή με όλες τις τάσεις του σύγχρονου χορού, με εμβληματικές, ιστορικές πλέον, προσωπικότητες, όσο και καταξιωμένους νέους δημιουργούς, οι οποίοι μετά την εμφάνιση τους στην Καλαμάτα μάθαμε ότι η καλλιτεχνική τους πορεία εκτινάχθηκε στα ύψη κι εμείς ήμασταν από τους πρώτους που τους είχαμε δει. Μιλάμε φυσικά για ένα «φαινόμενο» στην ιστορία του σύγχρονου ελληνικού χορού. Για το Διεθνές Φεστιβάλ Χορού της Καλαμάτας, που φέτος γιορτάζει τα 15 του χρόνια και ανοίγει την αυλαία του την ερχόμενη εβδομάδα στις 16 του μηνός. Το Φεστιβάλ Χορού της Καλαμάτας υπήρξε η πρώτη ολοκληρωμένη και γενναία παρέμβαση από την πλευρά της πολιτείας, τόσο από το υπουργείο Πολιτισμού όσο και από τον δήμο, σε μια πόλη που είχε συνδέσει στενά την ανάπτυξη της με τον πολιτισμό. «Το γεγονός ότι ένας τέτοιος θεσμός δημιουργήθηκε, αλλά και εδραιώθηκε στην περιφέρεια αποτελεί τομή, σπάνια νομίζω, για την ελληνική πραγματικότητα», έλεγε πέρσι σε συνέντευξη της στην «Κ» η Βίκυ Μαραγκοπούλου. Αυτό το επιβεβαιώνουν κάθε χρόνο οι φανατικοί φίλοι του Φεστιβάλ, άνθρωποι σχετικοί ή και άσχετοι έως πρόσφατα, οι οποίοι εξαιτίας της Καλαμάτας γνωρίζουν πλέον και παρακολουθούν με μεγάλο ενδιαφέρον αυτά που συμβαίνουν στον χορό σήμερα. Το φεστιβάλ λειτουργεί και ως πλατφόρμα παρουσίασης των «δικών μας» χορογράφων και του έργου τους. Λίγες μέρες πριν από την έναρξη του φετινού κύκλου παραστάσεων, δύο Ελληνες καλλιτέχνες (ο ένας εκ των οποίων ζει και εργάζεται στο εξωτερικό) μοιράζονται τις σκέψεις και την ευγνωμοσύνη που αισθάνονται, ο καθένας από την δική του οπτική. Παράλληλα, εν όψει του εορτασμού των δεκαπέντε χρόνων του φεστιβάλ παίρνουν το θάρρος να αναρωτηθούν εάν υπάρχει κάτι που θα βοηθούσε το Φεστιβάλ Χορού της Καλαμάτας να προχωρήσει στο μέλλον με όλο και πιο συναρπαστικά βήματα.\nAΠOΨH : Δικτυώνει την ελληνική σκηνή με άλλα φεστιβάλ\nΤου Αντωνη Φωνιαδακη*\nTο Φεστιβάλ Καλαμάτας είναι ένα από τα πιο ζωτικά καλλιτεχνικά γεγονότα της χώρας μας, με έναν προγραμματισμό που περιλαμβάνει σημαντικούς διεθνείς και εγχώριους καλλιτέχνες. Είναι σημαντικό για τον ελληνικό χορό η παρουσία ενός τέτοιου θεσμού όχι μόνο γιατί προτείνει νέα σημεία αναφοράς στους Ελληνες χορογράφους, αλλά και γιατί τους συμπεριλαμβάνει δυναμικά παρουσιάζοντας τις πιο ενθαρρυντικές νέες δημιουργίες τους. Ετσι, δικτυώνει την ελληνική σκηνή με ευρωπαϊκά φεστιβάλ. Ενα από τα ατού του Φεστιβάλ, κατά τη γνώμη μου, είναι η γεωγραφική του τοποθεσία. Προτείνει δυναμικά την αποκέντρωση και αποδεικνύει πως τα μεγάλα αστικά κέντρα δεν είναι απαραίτητη προϋπόθεση για να πετύχει ένας θεσμός. Η καλλιτεχνική «εκδρομή» προς Καλαμάτα, λοιπόν, δεν μπορεί παρά να λειτουργήσει ως κάθαρση από την υπερφόρτιση της πρωτεύουσας.\nΜελλοντικά θα επιθυμούσα το Φεστιβάλ να μπορέσει να προσφέρει οικονομική υποστήριξη και φιλοξενία χώρου για να δημιουργηθούν χορογραφίες κατόπιν παραγγελίας σε διεθνές επίπεδο. Επίσης, την δημιουργία ενός κέντρου που θα λειτουργεί ετησίως με πρόγραμμα έρευνας και σεμιναρίων. Η δυνατότητα συνεργασίας με άλλους κρατικούς φορείς θα βοηθούσε στο να δημιουργηθούν νέες πλατφόρμες προώθησης των έργων που παρουσιάζονται ειδικά για το Φεστιβάλ. Εξίσου σημαντική είναι η δημιουργία ενός νέου κλειστού θεάτρου, το οποίο θα μπορούσε να φιλοξενήσει θεάματα με απαιτητικό τεχνικό εξοπλισμό και πιο ογκώδη σκηνογραφία. Λαμβάνοντας υπόψη τον θερινό φεστιβαλικό συνωστισμό, αλλά και την απουσία σημαντικών οργανώσεων τον χειμώνα, πέραν της πλατφόρμας χορού, δεν μπορώ παρά να αναρωτηθώ αν υπάρχει δυνατότητα προώθησης μιας special winter edition του Φεστιβάλ, όπου η ελληνική νέα δημιουργία θα είναι στο πρώτο πλάνο.\n*Ο Αντώνης Φωνιαδάκης ζει και χορογραφεί στην Λυών. Στο φετινό Διεθνές Φεστιβάλ Χορού της Καλαμάτας θα παρουσιάσει την τελευταία του δουλειά («Ιεροτελεστία της Ανοιξης»).\nAΠOΨH : Η σημαντικότερη έλλειψη είναι οι συμπαραγωγές\nΤης Μαριελλας Νεστορα*\nTο Φεστιβάλ Χορού της Καλαμάτας έχει παίξει καθοριστικό ρόλο στην επαφή του ελληνικού κοινού με τον σύγχρονο χορό. Το Φεστιβάλ έγινε σταδιακά τόπος συνάντησης για τους Ελληνες χορευτές και χορογράφους, που εξελίσσονταν μέσα από την επαφή τους με δημιουργούς από το εξωτερικό αλλά και μέσα από τον θεσμό του σεμιναρίου με σημαντικούς δασκάλους. Το πρόγραμμά του πλέον συμπεριλαμβάνει και επιλογές με μεγαλύτερο ρίσκο, πιο νέες και πειραματικές ομάδες, δημιουργώντας ένα πιο ενδιαφέρον και ευρύ τοπίο.\nΤώρα που έχει αναπτυχθεί το ενδιαφέρον προς τον σύγχρονο χορό, από τη στιγμή που παρουσιάζεται συστηματικά και μέσα από άλλα φεστιβάλ, ποιο θα μπορούσε να είναι το επόμενο βήμα; Πιστεύω ότι θα ήταν πολύ γόνιμο να υπάρχει καλή συνεργασία ανάμεσα στα φεστιβάλ. Θα ευχόμουν δύο πράγματα προς αυτήν την κατεύθυνση: Πρώτον, να μη συμπίπτουν οι ημερομηνίες των παραστάσεων έτσι ώστε κάποιος να μπορεί να τα παρακολουθήσει όλα, χωρίς να εξαναγκάζεται σε επιλογές. Δεύτερον, να αναπτυχθεί η συνομιλία ανάμεσα στα φεστιβάλ και τις θεματικές που παρουσιάζουν μέσα στην ίδια χρονιά.\nΜιλώντας για την εξέλιξη του σύγχρονου ελληνικού χορού, η σημαντικότερη έλλειψη αυτή τη στιγμή είναι οι συμπαραγωγές. Κάτι που στο εξωτερικό είναι ο συνήθης τρόπος συνεργασίας δημιουργού και φεστιβάλ (ενίοτε και παραπάνω από ένα φεστιβάλ συμπράττουν για μια παραγωγή) σπάνια συμβαίνει για τους Ελληνες δημιουργούς, από τα ελληνικά φεστιβάλ. Αν είναι να επενδύσουμε στην εξέλιξη του ελληνικού χορού και όχι μόνο στην εξέλιξη του ελληνικού κοινού, χρειάζεται άμεσα να γίνουν οι συμπαραγωγές θεσμός.\n* Η Μαριέλλα Νέστορα είναι χορογράφος και ιδρύτρια της ομάδας σύγχρονου χορού «Yelp». Πριν από λίγες μέρες, παρουσίασε την τελευταία της παραγωγή με τίτλο «Das (ist) ein – Σαν ένα κομμάτι ζάχαρη μέσα στο νερό» στην Πειραιώς 260, στο πλαίσιο του Φεστιβάλ Αθηνών.\nΑπό damiza | Also posted in Φωνιαδάκης Αντώνης | Tagged Νέστορα Μαριέλλα | Comments (0)\nΤο Διεθνές Φεστιβάλ Χορού της Καλαμάτας…\n28 Μαΐου, 2009 – 2:25 μμ\nΈνα Φεστιβάλ πεισματάρικο\nΔίκτυο, Γ.Δ.Κ.Σ., ΤΑ ΝΕΑ: Πέμπτη 28 Μαΐου 2009\n«Λίγα πράγματα για το οποία μπορώ να υπερηφανεύομαι ως πολίτης υπάρχουν στην Ελλάδα. Ένα από αυτά τα λίγα είναι ότι υπάρχει στη χώρα μου ένα τέτοιο φεστιβάλ όπως το Διεθνές Φεστιβάλ Χορού της Καλαμάτας», έλεγε ο Δημήτρης Παπαϊωάννου, ένθερμος υποστηρικτής του θεσμού, που και το Φεστιβάλ όμως τον στήριξε, στην παρουσίαση του προγράμματός του. Κοινός παρονομαστής όλων όσοι μίλησαν από τον υπουργό Πολιτισμού και τον δήμαρχο της Καλαμάτας έως τους εκπροσώπους του Βρετανικού Συμβουλίου και του Γαλλικού Ινστιτούτου Αθηνών που στηρίζουν το Φεστιβάλ- ήταν οι έπαινοι για την καλλιτεχνική διευθύντριά του, Βίκυ Μαραγκοπούλου. Όχι, δεν ήταν τα συμβατικά, τυπικά «καλά λόγια» που ακούγονται σε ανάλογες περιπτώσεις. Η Βίκυ Μαραγκοπούλου όλους αυτούς τους επαίνους, όλα αυτά τα καλά λόγια τα αξίζει.\nΓιατί, κακά τα ψέματα, το Φεστιβάλ Χορού Καλαμάτας η Βίκυ Μαραγκοπούλου είναι. Και βέβαια είναι η Πολιτεία και ο δήμος της πόλης που την στήριξαν και την στηρίζουν, και βέβαια είναι η Καλαμάτα που αγκάλιασε το Φεστιβάλ, και βέβαια είναι η εξαιρετική ομάδα γύρω από τη Βίκυ Μαραγκοπούλου που- το βλέπω, μπαμ κάνειυπερασπίζεται με αφοσίωση και αυτοθυσία την υπόθεση, ακόμα και όταν τα κονδύλια δεν φτάνουν έγκαιρα και οι άνθρωποι αυτοί μένουν απλήρωτοι-, όμως πάνω απ΄ όλα οι ικανότητες, το γούστο στις επιλογές της, η οργανωτικότητα, η αίσθηση της ευθύνης αλλά και η ευγένεια και η γλυκύτητα της Βίκυς Μαραγκοπούλου είναι που πρυτανεύουν. Και κυρίως η υπομονή και η επιμονή της τα δεκαπέντε αυτά χρόνια. Χαλκέντερη! «Μητέρα του Φεστιβάλ» την χαρακτήρισε ο δήμαρχος, «Μάνα κουράγιο» θα της ταίριαζε ίσως περισσότερο έπειτα από όσα τραβάει κάθε χρόνο. Όχι για να φτιάξει το πρόγραμμα το οποίο είναι πάντα σοφά καταστρωμένο, αλλά για να σιγουρέψει πως εκταμιεύονται τα κονδύλια… Όντως το Φεστιβάλ αυτό πέτυχε τόσο, γιατί- όπως η ίδια είπε- είναι πεισματάρικο. Με την καλή έννοια.\nΚαλαμάτα, το τόλμημα έγινε θεσμός\n27 Μαΐου, 2009 – 5:02 μμ\nΔεκαπέντε χρόνια Φεστιβάλ Χορού με διεθνείς παρουσίες που φέτος αναμένονται με ιδιαίτερο ενδιαφέρον\nΣαντρα Bουλγαρη, Η Καθημερινή, 27/5/2009\nΧΟΡΟΣ. Τα δέκατα πέμπτα του γενέθλια γιορτάζει φέτος το Διεθνές Φεστιβάλ Χορού Καλαμάτας. Ποιος θα το έλεγε ότι θα έφτανε έως εδώ; Τα χρόνια κύλησαν σαν νερό, όμως, το έργο που έχει επιτελεστεί είναι τεράστιο. Αρκεί να έστρεφες το βλέμμα σου στη κατάμεστη αίθουσα του ΥΠΠΟ όπου πραγματοποιήθηκε χθες η συνέντευξη Τύπου για την ανακοίνωση του φετινού κύκλου παραστάσεων. «Είναι από αυτά τα λίγα πράγματα για τα οποία μπορεί κανείς να αισθάνεται πραγματικά περήφανος», δήλωνε ο Δημήτρης Παπαϊωάννου, μέλος της τιμητικής επιτροπής του Διεθνούς Φεστιβάλ Χορού της Καλαμάτας, ενώ από την άλλη άκρη του δωματίου ο συνήθως λιγομίλητος Χάρης Μανταφούνης σηκωνόταν όρθιος για επιβεβαιώσει: «Δεν μπορεί κανείς παρά να επαναλαμβάνεται όταν μιλάει για το φαινόμενο του χορού στην Καλαμάτα. Μόνο μπράβο…». Θυμάται κανείς την πρώτη βραδιά τον Ιούλιο του 1999, κατακαλόκαιρο στο Κάστρο της Καλαμάτας τον τότε υπουργό Πολιτισμού Θάνο Μικρούτσικο να χαιρετάει στα παρασκήνια την Ζουζού Νικολούδη στην οποία ήταν αφιερωμένη το πρώτο Φεστιβάλ. Ενα τολμηρό εγχείρημα έθετε τις βάσεις του σε έδαφος πρόσφορο για να ανθήσει κι αυτό χάρη στην πολιτιστική ανάπτυξη της ΔΕΠΑΚ που ήδη είχε ιδρύσει σχολές τεχνών, μουσικής και χορού στην Καλαμάτα. Μνήμες να αιωρούνται: ο ίδιος ο Σταύρος Μπένος, δήμαρχος της πόλης κατά τη δεκαετία του 1980-90, (υπεύθυνος για τον πολεοδομικό σχεδιασμό της πόλης, την αποκατάσταση των νεοκλασικών της κτιρίων, την αντισεισμική της θωράκιση και τη δημιουργία των καλλιτεχνικών της σχολείων) παρών στη συνέντευξη Τύπου να θυμάται τον Λεωνίδα ντε Πιαν, τότε δάσκαλο στο σημερινό Διεθνές Κέντρο Χορού Καλαμάτας να έχει βγει στους δρόμους μετά τον μεγάλο σεισμό του 1986 για να βοηθήσει. Στη μνήμη του καθιερώνεται φέτος μια υποτροφία που θα προσφέρει σε έναν φοιτητή χορού τη δυνατότητα να παρακολουθήσει δωρεάν το σεμινάριο που διοργανώνεται κάθε χρόνο στο πλαίσιο του φεστιβάλ.\nΟπως είπε η καλλιτεχνική διευθύντρια Βίκυ Μαραγκοπούλου: «Η μεγάλη τέχνη δεν ανήκει στα μεγάλα αστικά κέντρα. Εχει τη δύναμη να αγγίξει από μόνη της…». Κι αυτό ακριβώς αποδεικνύει το φαινόμενο της Καλαμάτας. Για δεκαπέντε χρόνια το Φεστιβάλ Χορού έχει υπάρξει τόπος συνάντησης του κοινού με όλες τις σύγχρονες διεθνείς τάσεις. «Αυτό που ελπίζουμε για το μέλλον, είναι η διεθνής ταυτότητα να διευρυνθεί στους θεατές που το παρακολουθούν», επισήμανε η Β. Μαραγκοπούλου η οποία μίλησε για τις δυσκολίες που είχε να αντιμετωπίσει μέσα στα χρόνια το Φεστιβάλ Χορού. Τα νέα είναι ευχάριστα, αφού σύμφωνα με τη διαβεβαίωση του υπουργού Πολιτισμού Αντώνη Σαμαρά προβλέπεται η έγκαιρη χρηματοδότηση αλλά και η ένταξη του Φεστιβάλ στο ΕΣΠΑ.\nΣτο φετινό 15ο Διεθνές Φεστιβάλ Χορού Καλαμάτας (16-26/7) θα εμφανιστούν μεταξύ άλλων η ομάδα του διάσημου Ιάπωνα χορογράφου Saburo Teshigawara, οι «Iraqis Bodies» σχήμα Ιρακινών καλλιτεχνών που ζουν και δουλεύουν στο Αμστερνταμ κ.ά. http://www.kalamatadancefestival.gr\nΤο Διεθνές Φεστιβάλ Χορού Καλαμάτας έγινε 15 χρόνων!\n27 Μαΐου, 2009 – 3:25 πμ\nΤα δεκαπέντε του χρόνια συμπληρώνει το Διεθνές Φεστιβάλ Χορού Καλαμάτας, που διοργανώνει το Διεθνές Κέντρο Χορού. Από τις 16/7 και για δέκα μέρες, το αμφιθέατρο του Κάστρου, το Πνευματικό Κέντρο, το Δημοτικό Περιφερειακό Θέατρο Καλαμάτας, το Γυμναστήριο του Πολυκλαδικού Λυκείου και άλλοι ανοιχτοί χώροι της πόλης, θα υποδεχτούν έντεκα σχήματα και δημιουργούς από διάφορες χώρες, που θα παρουσιάσουν δώδεκα παραγωγές σε είκοσι συνολικά παραστάσεις.\nΟπως ανέφερε στη χτεσινή συνέντευξη Τύπου, η καλλιτεχνική διευθύντρια, Βίκυ Μαραγκοπούλου, «Το σταθερό στίγμα του Φεστιβάλ, δίνει η ανάδειξη του πολυσύνθετου τοπίου της διεθνούς και ελληνικής δημιουργίας. Χαρακτηριστικό του φετινού προγραμματισμού είναι ο πολυδιάστατος χαρακτήρας του και η εξάπλωσή του προς κάθε κατεύθυνση του σύγχρονου χορού: από τη χορογραφία της παρτιτούρας μέχρι την επίδραση του θεάτρου και του τσίρκου, από το μινιμαλισμό μέχρι την «μπαρόκ» ανάδειξη των σωματικών δυνατοτήτων του ανθρώπου και από την ομαδική χορογραφία ακριβείας, μέχρι την περφόρμανς». Φέτος το φεστιβάλ εξαπλώθηκε προς την Ασία, ενώ οι παραγωγές που θα παρουσιαστούν προέρχονται από Ιαπωνία, Γαλλία, Βρετανία, Βέλγιο, Ιράκ και Ελλάδα. Ανάμεσα στους σημαντικούς συμμετέχοντες χορογράφους, σημειώνουμε τους: Σαμπούρο Τεσιγκαουάρα, Εα Σόλα, Ξαβιέ Λε Ρουά, Ζοζέφ Νατζ, Μουχανάντ Ρασίντ, Ματίλντ Μονιέ, Λα Ριμπό κ.ά. Η Ελλάδα εκπροσωπείται από τους Αντώνη Φωνιαδάκη και Κατερίνα Παπαγεωργίου.


H Madonna προσπαθεί να περάσει ένα μήνυμα, με μια τραγωδία, και μας αρέσει, MAD\nH Madonna προσπαθεί να περάσει ένα μήνυμα, με μια τραγωδία, και μας αρέσει\n27 ΙΟΥΝΙΟΥ 2019 - 13:03\n''Δεν αποδέχομαι πια αυτά που δεν μπορώ να αλλάξω. Αλλάζω αυτά που δεν μπορώ να αποδεχτώ'' είχε πει η δρ Angela Davis, και με αυτό κλείνει το νέο βίντεο της Madonna, για το τραγούδι ''God Control''. To τραγούδι κυκλοφόρησε σαν promo single από το 14ο album της Madonna, ''God Control'', και από την πρώτη στιγμή κέντρισε το ενδιαφέρον. Πρόκειται για ένα ντίσκο, χορευτικό τραγούδι στο οποίο η βασίλισσα της pop τραγουδά για την ανεξέλγκτη οπλοκατοχή στην Αμερική. Η παραγωγή, οι στίχοι και η μουσική ενθουσίασαν τους φαν και όχι μόνο, και το βίντεο ήρθε απλά να σφραγίσει το ότι η Madonna που αγαπούσαμε επέστρεψε, πιο δυναμικά από ποτέ.\nTo album ''Madame X'' είναι διαφορετικό από τα τελευταία της. Με επιρροές από την Πορτογαλική κουλτούρα, η Madonna κυκλοφόρησε έναν από τους πιο δυνατούς δίσκους της, προσεγμένους από άποψη παραγωγής. Στο ''God Control'' λοιπόν, οι στοίχοι αφορούν την ανεξέλεγκτη οπλοκατοχή στην Αμερική και για το βίντεο, η τραγουδίστρια και ο σκηνοθέτης Jonas B. Akerlund, αποφάσισαν να σοκάρουν, προσπαθώντας να αφυπνήσουν τον κόσμο.\nΑξιοποιώντας τον ντίσκο ρυθμό του τραγουδιού, η Madonna βρίσκεται σε ένα κλαμπ, χορεύει και διασκεδάζει μέχρι που ένας άντρας αρχίζει να πυροβολεί, με τους θαμώνες να πέφτουν αιμόφυρτοι στο πάτωμα. Στη συνέχεια βλέπουμε διαδηλώσεις (πραγματικά πλάνα) με τον κόσμο να κρατά πανό ζητώντας έλεγχο, και πλάνα από δελτιά ειδήσεων, με χορωδία να τραγουδά και τίτλο ''24 νεκροί σε πυροβολισμούς, σε σχολείο στην Αριζόνα''. Μια ευφυέστατη κίνηση, αφού ένας ανεβαστικός ρυθμός θα προσελκύσει περισσότερο κόσμο από μία ακόμα δακρύβρεχτη μπαλάντα. Ο ρυθμός ωστόσο, φροντίζει να είναι όσος πρέπει, και το όλο κόνσεπτ γίνεται ένα δραματικό ντίσκο χιτ.\nΔείτε το συγκλονιστικό βίντεο κλιπ:\nΌλοι αυτοί που έλεγαν πως η κάποτε βασίλισσα της pop είχε ξοφλίσει αφού κυκλοφορούσε μέτρια, αναλώσιμα χιτ για εμπορικούς σκοπούς, πρέπει τώρα να το ξανασκεφτούν αφού πλέον έχει επιστρέψει, αποφασισμένη να εκφράσει τις σκέψεις της και της ανησυχίες της (και όχι μόνο) μέσω της μουσικής της. Αυτό, χρησιμοποιώντας υπέροχες μουσικές και μελωδίες.\nΗ Madonna στα καλύτερά της\n30 περίπου λεπτά με τον Nicolas Cage


Ολυμπιακοί Αγώνες και κινηματογράφος: Οι ταινίες που μάζεψαν τα μετάλλια\nby Petros Antonakis 10 Aug 2012\nΟι Ολυμπιακοί Αγώνες στον κινηματογράφο έχουν καταγραφεί με πολλούς και διάφορους τρόπους. Εμείς ανατρέχουμε σε ορισμένα κλασικά παραδείγματα, που είτε αφηγήθηκαν ξεκάθαρα γεγονότα, είτε είδαν το θεσμό μέσα από τα μάτια της κωμωδίας, είτε παραποίησαν κάποιες φορές την ιστορία. Παραλλαγές και μη, όλες ασχολήθηκαν πάντως με το μύθο του Ολυμπιακού Πνεύματος.\nΤο αξέχαστο φιλμ του 1981 που ακούγεται πως θα αναβιώσει με sequel, που η περίφημη σκηνή της παραλίας αναβίωσε πριν από λίγο καιρό περίπου όταν η Ολυμπιακή Λαμπαδηδρομία έφτασε στο Σαιντ Άντριους της Σκωτίας, και που φυσικά η μουσική του Βαγγέλη Παπαθανασίου θα παραμείνει κλασική για πάντα. Ίσως ο απόλυτος συνδυασμός ολυμπισμού και κινηματογράφου.\nΉταν το ντοκιμαντέρ της Leni Riefenstahl μία ναζιστική προπαγάνδα ή μια προσπάθεια έκφρασης των δυνατοτήτων των ανθρώπων να υπερβούν τους ίδιους τους εαυτούς, σε μία ας πούμε ποιητικής αισθητικής κινηματογράφηση; Το ερώτημα γι’ αυτά τα σμιλεμένα κορμιά παραμένει. Το Olympia ήταν μέρος μιας σειράς ντοκιμαντέρ που ο ίδιος ο Χίτλερ είχε παραγγείλει για τους Ολυμπιακούς Αγώνες του Βερολίνου το 1936.\nΤο πολύ σοβαρό action δράμα του 2005 και του Steven Spielberg που επικεντρώθηκε στη δολοφονία των Ισραηλινών αθλητών στους Ολυμπιακούς του 1972 από την Μοσάντ. Το φιλμ προκάλεσε αντιδράσεις, αλλά παραμένει υψηλής κινηματογραφικής αξίας.\nΜία τρελή ιστορία μυθοπλασίας που αφηγείται την συνομωσία εναντίον του νικητή του Μαραθωνίου στους πρώτους σύγχρονους Ολυμπιακούς του 1896 στην Αθήνα, ναι ναι, του Σπύρου Λούη. Η Jayne Mansfield είναι ο πειρασμός που θα προσπαθήσει να πλανέψει τον έλληνα μαραθωνοδρόμο, που τον υποδύεται ο Trax Colton. Στο φιλμ του ’62 έπαιζαν ακόμα ο Τίτος Βανδής και η Ξένια Καλογεροπούλου!\nΗ γνωστή ξεκαρδιστική κωμωδία του 1993, όπου δύο αποτυχημένοι αθλητές του αγωνιστικού έλκηθρου καταφεύγουν στην Τζαμάικα για να ξορκίσουν τους δαίμονές τους. Το περιβάλλον του νησιού τους επηρεάζει βάζοντας μία τρελή ιδέα στο μυαλό τους. Να φτιάξουν την πρώτη ολυμπιακή ομάδα για έλκηθρο στον πάγο και να πάρουν μέρος στους επόμενους Χειμερινούς Ολυμπιακούς Αγώνες.\nΜία πολύ feel good Ολυμπιακή ιστορία, που αφηγείται την αληθινή ιστορία της αμερικανικής ολυμπιακής ομάδας του χόκεϊ που έκανε το θαύμα του αθλήματος ("the miracle on ice" το αποκαλούν μέχρι σήμερα), κερδίζοντας την τότε πανίσχυρη ομάδα της Σοβιετικής Ένωσης στους αγώνες της Μόσχας, η οποία μέχρι τότε είχε κερδίσει 42 συνεχόμενα παιχνίδια μέχρι τότε! Ο Kurt Russell υποδύεται τον Herb Brooks, τον προπονητή εκείνης της ομάδας.\nΙστορικό ντοκιμαντέρ όπου υπάρχει το εκπληκτικό άλμα του Μπομπ Μπίμον στους Ολυμπιακούς του Μεξικό το 1968, αλλά κυρίως η απονομή των μεταλλίων στους Carlos & Smith οι οποίοι τα αποδέχτηκαν με σηκωμένες τις γροθιές, χαιρετισμός της οργάνωσης Μαύροι Πάνθηρες.\nΟ Jared Leto «φόρεσε» ένα α λά Burt Reynolds μουστάκι για να ερμηνεύσει τον δρομέα μεγάλων αποστάσεων Steve Prefontaine, που ήταν party animal, μεγάλος γυναικάς και είχε άδοξο τέλος σ’ ένα αυτοκινητιστικό δυστύχημα το 1975.\nΚι άλλη ταινία για τον Steve Prefontaine! Aυτή τη φορά τον ερμήνευσε ο Billy Crudup με τον Donald Sutherland να παίζει τον προπονητή του. Είναι καλύτερο αυτό το φιλμ του 1998 από το προηγούμενο, παραγωγής του Tom Cruise παρακαλώ πολύ.\nΤο φιλμ του 2008 που βρήκε Αστερίξ και Οβελίξ να τριγυρίζουν στην Αρχαία Ολυμπία και να καθαρίζουν Ρωμαίους με στυλ Ελληνικό! Ζήτω η Εθνική Ομάδα της Γαλατίας!\nΕίναι κάμποσες οι ταινίες που γυρίστηκαν στον Ολυμπιακό… πάγο, αλλά ξεχωρίζει αυτή η... εκτός συναγωνισμού θεότρελη κωμωδία του 2007 με τους Will Ferrell και Jon Heder να υποδύονται τους χορευτές του καλλιτεχνικού πατινάζ!